|  |  |
| --- | --- |
|  | **Министерство на земеделието и храните**  **София - 1040, бул. "Христо Ботев" 55**  **Дирекция „Връзки с обществеността и протокол” Тел.: 02 98511 226; 02 985 11 196**  **e-mail :** [**press@mzh.government.bg**](mailto:press@mzh.government.bg) |

**Министър Вътев се включи в събитията за**

**Седмицата на биохраните**

Министърът на земеделието и храните Кирил Вътев се включи в събитията по отбелязване на Седмицата на биохраните. Той посети фермерския пазар до Министерството на земеделието и храните, на които са изложени щандове с био продукти.

Министерството започва поредица от инициативи на територията на страната с цел да се популяризира биологичното земеделие сред широката общественост, да се повиши потребителското доверие към биологичните продукти, както и да се разшири обхвата на цялата хранителна верига.

От днес до събота се организират тематични дегустационни щандове в 10 магазина на 2 търговски вериги в София. Ако във Вашия магазин има такъв щанд с био храни – спрете, опитайте и поговорете с производителите! Те ще ви разкажат за качествата на био продуктите, ще ви информират как се произвеждат, какви норми и какъв контрол се спазва при тях. Контактът между потребителите и производителите на биологични храни е изключително важен при избора на храна. На място ще можете да вкусите : млечни продукти, айрян, кефир, био сирене и кашкавал, както и изкушаващи веган пралини с фъстъчен крем.

В събота, 30 септември 2023 г., ще бъдат организирани Дни на отворените врати в 6 биологични ферми и преработвателни предприятия на територията на страната. Там на място ще се демонстрира начина на производство и високите биологични стандарти при отглеждане на културите и животните, и при преработката на храните.

• Био мандра „Ръченица“ – с. Костелево, община Враца

Производство на биологични овче и козе продукти – мляко, сирене, кашкавал.

GPS координати : <https://maps.app.goo.gl/i4RUtVRxaKFGf88J7>

• „Яблена Натура и Партнърс“ – гр. Ботевград

Производство на биологични плодове – ябълки, круши, вишни и органични сокове.

GPS координати : <https://maps.app.goo.gl/uG9bixhaUTGRiQhm8>

• „Био ядки Ники“ - гр. Славяново

Производство на биологични орехови и лешникови ядки, студено пресовани масла и тахан.

GPS координати : <https://maps.app.goo.gl/zPa4TD8DcLidABEF9>

• Био ферма „Моравско село“ - гр. Разлог, местност Бойков Рид

Производство на биологични плодове, зеленчуци и био хотел.

GPS координати : <https://maps.app.goo.gl/ofuS9xsXmkFChP2M9>

• „Дивата ферма“ – с. Горно поле, община Маджарово

Производство на биологични продукти от телешко месо.

GPS координати : <https://maps.app.goo.gl/J7KZ1xT3Msedv5Zi9>

• „Балевски и Киров“ – гр. Трявна

Предприятие за преработка на шипки – биологични шипкови масла, брашна, шипков мармалад и хранителни добавки.

GPS координати : <https://maps.app.goo.gl/X6zuQkqS6KpQb7mH8>

Събитията, са в продължение на част от водената от Министерството на земеделието и храните политика по утвърждаване на пазара на биологичното производство.